stanford-oval/wikipedia huggingface dataset:
Asturian vanhan kuningaskunnan kirkot
Aiheesta muualla

Asturian kaupungit (Arkistoitu – Internet Archive) (englanniksi)
Unescon maailmanperintökohteet Espanjassa
Alcalá de Henaresin yliopisto ja historiallinen ympäristö
Alhambra, Generalife ja Albayzín Granadassa
Altamiran luola
Antoni Gaudín työt
Aragonian mudéjar-arkkitehtuuri
Aranjuezin kulttuurimaisema
Atapuercan arkeologinen kohde
Ávilan vanhakaupunki
Barcelonan Sant Pau -sairaala ja katalonialainen musiikkipalatsi
Burgosin katedraali
Cáceresin vanhakaupunki
Catalanin romaaniset kirkot Vall de Boíssa
Côanlaakson ja Siega Verden esihistoriallinen kalliotaide (jaettu Portugalin kanssa)
Córdoban historiallinen keskusta
Cuencan linnoituskaupunki
Doñanan kansallispuisto
Elchen palmumetsä
Elohopean perintö: Almadén ja Idrija (jaettu Slovenian kanssa
Escorialin luostari
Garajonayn kansallispuisto
Ibizan biodiversiteetti ja kulttuuri
Itä-Espanjan kalliomaalaukset
La Lonja de la Seda de Valencia
Las Médulas
Lugon roomalainen muuri
Madinat al-Zahra
Méridan arkeologinen alue
Oviedon muistomerkit ja Asturian vanhan kuningaskunnan kirkot
Poblet-luostari
Monte Perdido (jaettu Ranskan kanssa)
Pyhiinvaellusreitti Santiago de Compostelaan
Salamancan vanhakaupunki
San Cristóbal de La Laguna
San Millánin Yuso- ja Suso-luostarit
Santa María de Guadalupe
Santiago de Compostela
Segovian vanhakaupunki ja akvedukti
Serra de Tramuntanan kulttuurimaisema
Sevillan katedraali, Alcázar ja Archivo de Indias
Tarracon arkeologinen kokonaisuus
Teiden kansallispuisto
Toledo
Úbedan ja Baezan renessanssimuistomerkit
Vizcayan silta
Anthanassa ptolyca amator

| Anthanassa ptolyca amator> Tieteellinen luokittelu |
| --- | --- |
Domeeni:  Aitotumaiset Eucarya
Kunta:  Eläinkunta Animalia
Pääjakso:  Niveljalkaiset Arthropoda
Alajakso:  Kuusijalkaiset Hexapoda
Luokka:  Hyönteiset Insecta
Lahko:  Perhoset Lepidoptera
Yläheimo:  Päiväperhoset Papilionoidea
Heimo:  Täpläperhoset Nymphalidae
Suku:  Anthanassa
Laji:  ptolyca
Alalaji:  amator
Kolmiosainen nimi
 Anthanassa ptolyca amator  Hall, 1928 
  [ Muokkaa Wikidatassa ] [ ohje ]  
Anthanassa ptolyca amator on Anthanassa-sukuun ja täpläperhoset-heimoon (Nymphalidae) kuuluva eläinlaji. Tieteellisen nimen sille antoi ensimmäisenä Hall vuonna 1928. Se on lajin Anthanassa ptolyca alalaji.
Anthe

| Anthe |
| --- | --- |

Löytäminen
Löytäjät:  Cassini Imagining Science Team
Löytöaika:  30. toukokuuta 2007
Kiertoradan ominaisuudet
Planeetta:  Saturnus
Keskietäisyys:  197,700 km
Eksentrisyys:  0.001
Kiertoaika:  1.03650 d
Inklinaatio:  0.1°
Fyysiset ominaisuudet
Päiväntasaajan halkaisija:  ≈ 1 km km
Massa:  5 × 1012 kg kg
Keskitiheys:  tuntematon g/cm3
Painovoima pinnalla:  tuntematon m/s2
Pakonopeus pinnalla:  tuntematon km/s
Pyörähdysaika:  15,94542 d
Akselin kaltevuus:  tuntematon
Albedo:  tuntematon
Kaasukehän ominaisuudet
Kaasunpaine:  tuntematon
Anthe on erittäin pieni Saturnuksen kuu Mimasin ja Enceladuksen kiertoratojen välissä. Se tunnetaan myös nimellä Saturnus XLIX, ja sen aiempi nimi oli S/2007 S 4. Se on nimetty yhden Alkyonideista mukaan; sen nimi tarkoittaa kukikasta. Anthe on 60. löydetty Saturnuksen kuu.
Anthen löysi Cassini Imaging Team kuvista, jotka otettiin 30. toukokuuta 2007. Löydön jälkeen vanhemmista Cassinin kuvista alettiin etsiä havaintoja tästä pienestä kuusta niinkin vanhoista kun kesäkuun 2004 kuvista. Anthen löytäminen julkaistiin 18. heinäkuuta 2007.
Suuremman kuun, Mimasin, keskiliikeresonanssi vaikuttaa Antheen. Tämä saa Anthen sijainnin vaihtelemaan 20 kilometrillä noin kahdessa vuodessa. Päätellen Anthen ja läheisten kuiden, Pallenen ja Methonen välimatkoista on mahdollista, että kuut voivat olla samaa alkuperää.
Armas Brummer

Armas Alexander Brummer (15. elokuuta 1882 Joutsa – 27. tammikuuta 1946 Helsinki) oli suomalainen taidemaalari.
Brummerin vanhemmat olivat Joutsan kirkkoherra, rovasti Fredrik Alexander Brummer (1848–1904) ja Vilhelmina Heikintytär Jaatinen (1852-1915). Hänen sisaruksiaan olivat päätoimittaja, opettaja Onni Johannes Brummer, pastori Toivo Alexander Brummer (s. 1873) ja filosofian lisensiaatti Sisko Elna Vilhelmiina Vilkama o.s. Brummer (s. 1893).
Brummer opiskeli Suomen Taideyhdistyksen piirustuskoulussa 1902–1904. Hän osallistui Suomen Taiteilijain näyttelyihin 1907 ja 1908. Ulkomailla hänen töitään oli näytteillä Amsterdamissa ja Antwerpenissa 1931. Brummer muutti Hollantiin ja asui Haagissa 1910–1943.
Teoksia

Nicola Dimaio a Paris : öljymaalaus. 1907
Vanha silta : öljymaalaus. 1927
Aiheesta muualla

Suomalaisen kuvataiteen bibliografia : Armas Brummer
Armenia (Kolumbia)

| Armenia |
| --- | --- |

 lippu:  vaakuna
 Armenia
 Koordinaatit: 4°31′43″N, 75°42′15″W 
Valtio:  Kolumbia
Departementti:  Quindío
Perustettu:  1889
Pinta-ala:  
 – Kokonaispinta-ala:  140 km²
Korkeus:  1551 m
Väkiluku (2011):  282 600
Infobox OKVirheellinen NIMI-arvo: 
Armenia on Quindíon departementin pääkaupunki Kolumbiassa. Vuonna 2011 siellä oli 282 600 asukasta.
Armenia on perustettu vuonna 1889. Se sijaitsee rehevän laakson ja korkean vuoriston välissä. Vuonna 1999 maanjäristys tuhosi kolmanneksen kaupungin keskustasta.
El Edénin kansainvälinen lentoasema sijaitsee 18 kilometrin päässä kaupungista, lähellä La Tebaidaa.
Aiheesta muualla

Kuvia tai muita tiedostoja aiheesta Armenia Wikimedia Commonsissa
Anne Mattsson

Anne Mattsson (s. 1973) on suomalainen kirjailija. Hän on koulutukseltaan valtiotieteiden lisensiaatti ja työskentelee Helsingissä historian- ja yhteiskuntaopin opettajana. Mattsson on julkaissut oppikirjojen ohella muun muassa Irja Askolan, Sylvi Kekkosen, Tellervo Koiviston ja Seela Sellan elämäkerrat.
Teoksia

Sylvi Kekkosen elämäkerta.  Helsinki:  Art House, 2000.  ISBN 951-88428-7-6.
Mattsson, Anne; Mattsson, Otto: Sienet.  Helsinki:  WSOY, 2002.  ISBN 951-02732-4-4.
Mattsson, Anne; Mattsson, Otto: Sienikopas.  Helsinki:  WSOY, 2003.  ISBN 951-02825-2-9.
Seela Sella sellaisenaan : näyttelijän elämäkerta.  Helsinki:  Siltala, 2012.  ISBN 978-952-23404-9-8.
Tellervo Koivisto : elämäkerta.  Helsinki:  Siltala, 2017.  ISBN 978-952-23430-6-2.
Irja Askola : elämäkerta.  Helsinki:  Kirjapaja, 2021.  ISBN 978-952-35424-7-1.
Aulangonjärvi

| Aulangonjärvi |
| --- | --- |
 Valokuva Aulangon tornista
Valtiot:  Suomi
Maakunnat:  Kanta-Hämeen maakunta
Koordinaatit:  61°01′28″N, 24°28′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vanajanselän alue‎ (35.23)
Laskuoja:  oja Hattulanselkään 
Järvinumero:  35.232.1.004
Mittaustietoja
Pinnankorkeus:  80,2  m 
Rantaviiva:  6,096 km 
Pinta-ala:  78,321  ha 
Suurin syvyys:  14 m
 fiAulangonjärvi 
Aulangonjärvi sijaitsee noin kolmen kilometriä Hämeenlinnan keskustan pohjoispuolella Aulangon luonnonsuojelualueen läheisyydessä. Kokemäenjoen vesistöön kuuluva järvi syntyi 1800–1900-lukujen vaihteessa, kun Vanajaveden korkeutta laskettiin kaksi metriä. Aulangonjärvi laskee pohjoisosastaan lyhyttä uomaa pitkin viereiseen Vanajaveteen ja on Kihtersuonojan kautta yhteydessä myös Katumajärveen.
Aulangonjärveä ympäröivät vanhat puistometsät ja valtaosa sen rannoista on rakentamatonta. Ainoastaan järven luoteiskulmassa on vakituista asutusta sekä lomakylä. Järven länsipuolella on Aulangon puistoalue, jossa sijaitsevasta näkötornista avautuu maisema Aulangonjärvelle. Järven pohjoispään tuntumassa ovat kaksi Aulangon Golfklubin kenttää.
Aulangonjärven ympäri kulkee 5,8 kilometrin pituinen ulkoilureitti. Sen maisemat vaihtelevat rehevästä lehtometsästä jyrkkiin kallioseinämiin. Aulangonjärven koillisosassa kohoaa yli 30 metrin korkeuteen järven pinnasta nouseva Käärmekallio. Järven luontaisiin kalalajeihin kuuluvat hauki ja ahven, istutettuina Aulangonjärvessä elävät myös siika ja kirjolohi.
Aiheesta muualla

Kuvia tai muita tiedostoja aiheesta Aulangonjärvi Wikimedia Commonsissa
(35.2)
Atalántin laguuni

| Atalántin laguuni> Λιμνοθάλασσα Αταλάντης |
| --- | --- |
 Atalántin laguunia.
  Atalántin laguuni 
Koordinaatit:  38°20′53″N, 21°26′47″E
Sijainti:  Lokroí, Fthiotis, Keski-Kreikka
Valtio:  Kreikka
Merialue:  Egeanmeri, Välimeri
Vesialue:  Atalántinlahti, Pohjoinen Euboianlahti
Pinta-ala:  10,63 km²
Suurin syvyys:  2 m
Atalántin laguuni (kreik. Λιμνοθάλασσα Αταλάντης, Limnothálassa Atalántis) on laguuni Pohjoiseen Euboianlahteen kuuluvan Atalántinlahden eteläosassa Keski-Kreikan itärannikolla Kreikassa. Sen pinta-ala on noin 10,63 neliökilometriä ja suurin syvyys noin kaksi metriä.
Atalántin laguuni sijaitsee Fthiotiin alueyksikössä Lokroín kunnan alueella. Kosteikkoalueen erottaa muusta Atalántinlahdesta Gaïdouronísin saari. Kosteikoissa elää suojeltuja kasveja ja eri kilpikonnalajeja. Laguuni on myös merkittävää lintualuetta.
Laguunin aluetta on muovannut muun muassa vuoden 1894 maanjäristys, joka erotti Gaïdouronísin saareksi. Nykyisin alue on ehdolla lisättäväksi Natura 2000 -alueiden joukkoon.
Arvo Rissanen

Arvo Rissanen (11. syyskuuta 1902 Helsinki – 15. syyskuuta 1985) oli suomalainen rakennusmestari ja teollisuusneuvos, joka oli myös uimahyppääjä ja taidemaalari.
Henkilöhistoria

Arvo Rissasen vanhemmat olivat isännöitsijä Manfred Rissanen ja Maria Eufrosyne Kallström ja puoliso vuodesta 1925 Anna Maria Järvinen. Rissanen valmistui rakennusmestariksi Turun teollisuuskoulusta 1922 ja opiskeli Suomen taideyhdistyksen piirustuskoulussa 1916–1921. Hän toimi rakennusliike Kolmion työpäällikkönä  1925–1929, Haagan kauppalan rakennusmestarina 1930–1931, Suomen urheiluopiston rakennustöiden valvojana 1932–1934 ja sitten yrittäjänä vuoteen 1973 asti. Rissanen osallistui taidenäyttelyihin ja piti omia näyttelyitä 1942–1955. Uimahyppyjen Suomen mestari hän oli 1919, 1920, 1928, 1929 ja 1931 ja Pohjoismaiden mestari 1931. Rissasella oli useita rakennusalan ja muita luottamustehtäviä, sotilasarvoltaan hän oli pioneeriaselajin kapteeni. Teollisuusneuvoksen arvonimi myönnettiin Rissaselle 1963.
Aiheesta muualla

Arvo Rissanen, 1955, Yrjö Similä. Julkaisussa Rakennusmiehiä ja -mestareita, ss. 155–162.
Arvid von Cederwald

Arvid Cederwald, vuodesta 1809 aateloituna von Cederwald (27. toukokuuta 1792 Turku – 9. elokuuta 1840 Helsinki) oli suomalainen everstiluutnantti ja koskenperkausinsinööri joka suunnitteli Tampereen kaupungin ensimmäisen vaakunan vuonna 1838.
Cederwaldin vanhemmat olivat Turun hovioikeuden varapresidentti Arvid Cederwald, aateloituna vuodesta 1809 von Cederwald (1745–1809) ja Margareta Sofia Rabenius. Hän kävi Turun katedraalikoulua ja pääsi ylioppilaaksi 1808.
Cederwald meni armeijan palvelukseen ja oli kolonnanlippumiehenä keisarillisen seurueen majoituslaitoksessa vuonna 1809. Hänestä tuli aliluutnantti 1809, luutnantti 1816, alikapteeni 1818 ja hän erosi armeijasta kapteenina 1819. Cederwald  meni Suomen koskenperkausjohtokunnan palvelukseen 1820 ja hänestä tuli opetusupseeri insinöörikunnassa 1823, majuri 1831 ja everstiluutnantti (1. luokan insinööri) 1837. Cederwald suunnitteli 1838 Tampereen kaupungille vaakunan jonka viimeisteli taiteilija Magnus von Wright. Vaakuna hyväksyttiin 1839 ja se oli käytössä vuoteen 1960 saakka.
Arvid von Cederwald oli naimisissa vuodesta 1822 Konstantia Elisabet Charlotta de la Chapellen (k. 1862) kanssa tämän toisessa avioliitossa.
Anand (elokuva)

| Anand |
| --- | --- |

Ohjaaja:  Hrishikesh Mukherjee
Käsikirjoittaja:   Hrishikesh Mukherjee  Gulzar  D. N. Mukherjee  Bimal Dutta 
Tuottaja:  Hrishikesh Mukherjee N. C. Sippy
Säveltäjä:  Salil Chowdhury
Kuvaaja:  Jaywant Pathare
Leikkaaja:  Hrishikesh Mukherjee
Koreografi:  Suresh
Pääosat:  Rajesh Khanna Amitabh Bachchan Sumita Sanyal
Valmistustiedot
Valmistusmaa:  Intia
Tuotantoyhtiö:  Rupam Chitra
Levittäjä:  Netflix
Ensi-ilta:  12. maaliskuuta 1971
Kesto:  122 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Anand (hindiksi आनन्द, Ānand; suom. ”Ilo”) on vuonna 1971 ensi-iltansa saanut intialainen hindinkielinen draamaelokuva, jonka on ohjannut Hrishikesh Mukherjee. Pääosia näyttelevät Rajesh Khanna, Amitabh Bachchan ja Sumita Sanyal.
Elokuva voitti useita palkintoja, mukaan lukien parhaan hindinkielisen elokuvan National Film Awards -palkinto ja parhaan elokuvan Filmfare Awards -palkinto. Siitä on muodostunut kulttiklassikko.
Juoni

Tarina parantumattomasti sairaasta miehestä, joka haluaa elää täysillä ennen kuin väistämätön tapahtuu, parhaan ystävänsä kertomana.
Näyttelijät

| 0 | 1 | 2 |
| --- | --- | --- |
|  Rajesh Khanna  | … |  Anand   |
|  Amitabh Bachchan  | … |  tohtori Bhaskar Banerjee   |
|  Sumita Sanyal  | … |  Renu   |
|  Ramesh Deo  | … |  tohtori Prakash Kulkarni   |
|  Seema Deo  | … |  Suman Kulkarni   |
|  Lalita Pawar  | … |  hoitaja D’Sa   |
|  Durga Khote  | … |  Renun äiti   |
|  Johnny Walker  | … |  Isa Bhai Suratwala   |
|  Asit Sen  | … |  Chandra Nath   |
|  Dev Kishan  | … |  Raghu Kaka   |
|  Dara Singh  | … |  painija   |
|  Brahm Bhardwaj  | … |  Mauni Baba   |
Soundtrack

Kaikki sävellykset Salil Chowdhury.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Laulaja(t) | Kesto |  |  |  |  |  |
| 1. | ”Kahin Door Jab” | Yogesh | Mukesh | 5.40 |  |  |  |  |  |
| 2. | ”Maine Tere Liye” | Gulzar | Mukesh | 3.09 |  |  |  |  |  |
| 3. | ”Zindagi Kaisi Hai Paheli” | Yogesh | Manna Dey | 3.30 |  |  |  |  |  |
| 4. | ”Na Jiya Lage Na” | Gulzar | Lata Mangeshkar | 3.22 |  |  |  |  |  |
| 5. | ”Maut Tu Ek Kavita Hai” | Gulzar | Amitabh Bachchan | 0.47 |  |  |  |  |  |
Palkinnot

Bengal Film Journalists’ Association Awards
Paras miespääosa (hindi) – Rajesh Khanna
Filmfare Awards
Paras elokuva – Hrishikesh Mukherjee, N. C. Sippy
Paras miespääosa – Rajesh Khanna
Paras miessivuosa – Amitabh Bachchan
Paras tarina – Hrishikesh Mukherjee
Paras leikkaus – Hrishikesh Mukherjee
Paras dialogi – Gulzar
National Film Awards
Paras hindinkielinen elokuva – Hrishikesh Mukherjee, N. C. Sippy
Aiheesta muualla

Anand Internet Movie Databasessa (englanniksi)
Anand AllMoviessa. (englanniksi)
Ascoli Picenon maakunta

Ascoli Picenon maakunta sijaitsee Keski-Italiassa.
Ascoli Picenon maakunta on yksi Marchen alueen maakunnista Italiassa. Sen pääkaupunki on Ascoli Piceno. Maakunnassa on 33 kuntaa ja kaikkiaan 211 266 asukasta (31.12.2015).
Fermon maakunta erotettiin Ascoli Picenosta vuonna 2009.
Aiheesta muualla

Kuvia tai muita tiedostoja aiheesta Ascoli Picenon maakunta Wikimedia Commonsissa
Ascoli Picenon maakunta
Acquasanta Terme | Acquaviva Picena | Appignano del Tronto | Arquata del Tronto | Ascoli Piceno | Carassai | Castel di Lama | Castignano | Castorano | Colli del Tronto | Comunanza | Cossignano | Cupra Marittima | Folignano | Force | Grottammare | Maltignano | Massignano | Monsampolo del Tronto | Montalto delle Marche | Montedinove | Montefiore dell’Aso | Montegallo | Montemonaco | Monteprandone | Offida | Palmiano | Ripatransone | Roccafluvione | Rotella | San Benedetto del Tronto | Spinetoli | Venarotta
Arvo Sainio

Arvo Robert Sainio (30. heinäkuuta 1921 Lokalahti – 23. lokakuuta 1984 Uusikaupunki) oli suomalainen poliitikko.
Ura

Sainio toimi kolmen vuoden ajan Turun läänin eteläisen vaalipiirin kansanedustajana, tammikuusta 1972 syyskuuhun 1975. Hänet valittiin eduskuntaan Suomen Maaseudun Puolueen ehdokkaana, mutta hän siirtyi vuosi myöhemmin, tammikuussa 1973, Suomen kansan yhtenäisyyden puolueen eduskuntaryhmään. Sainio teki tuolloin niin sanotun kolmiloikkansa siirtymällä ensin SMP:stä SKYPiin, sitten takaisin ja vielä uudestaan SKYPiin. Sainio oli eduskunnan maa- ja metsätalousvaliokunnan ja puolustusasiainvaliokunnan jäsen. Hän vaikutti poliittisella urallaan myös Lokalahden kunnallispolitiikassa. Hänen muihin luottamustehtäviinsä kuului muun muassa valtion urheiluneuvoston jäsenyys.
Sainio kuului nuoruudessaan kotikuntansa Lokalahden suojeluskuntaan. Hän kirjoitti ylioppilaaksi Turun yhteiskoulusta vuonna 1942, kävi kadettikoulun vuosina 1943–1944 ja toimi vuosina 1944–1947 joukkueenjohtajana Jalkaväkirykmentti 9:ssä ja komppanianpäällikkönä Jalkaväkirykmentti 8:ssa (nyk. Karjalan Prikaati). Sainio haavoittui kolmesti jatkosodan loppuvaiheissa vuonna 1944. Hän erosi puolustusvoimien palveluksesta luutnanttina vuonna 1947 ja vuonna 1976 hänet ylennettiin reservin majuriksi. Vuodesta 1947 Sainio toimi myös maanviljelijänä synnyinkunnassaan Lokalahdella.
Yksityiselämä

Sainio oli vuodesta 1944 naimisissa Enne Sainion (ent. Kortetmäki-Tommila) kanssa. SMP:n seuraajapuolueen Perussuomalaisten kansanedustajaksi vuonna 2011 valittu, aiemmin kehonrakentajana tunnetuksi tullut Ritva ”Kike” Elomaa on heidän tyttärensä.
Anthony Villanueva

| Mitalit | Mitalit | Mitalit |  |
| --- | --- | --- | --- |
|  Anthony Villanueva |  Anthony Villanueva |  Anthony Villanueva |  |
Maa:   Filippiinit
Miesten nyrkkeily
|  Olympialaiset  |  Olympialaiset  |  Olympialaiset  |  |
|  Hopeaa | Tokio 1964 | 57 kg |  |
Anthony N. Villanueva (18. maaliskuuta 1945 – 13. toukokuuta 2014 Cabuyao, Laguna) oli filippiiniläinen nyrkkeilijä ja olympiamitalisti. Hän voitti olympiahopeaa Tokiossa 1964 alle 57-kiloisten sarjassa.
Villanuevan isä José Villanueva oli myös nyrkkeilyn olympiamitalisti. Villanueva kuoli 13. toukokuuta 2014 Cabuyaossa, Lagunan provinssissa 69 vuoden ikäisenä.
CON-CAN Movie Festival

CON-CAN Movie Festival (lyh. CON-CAN) on kansainvälinen lyhytelokuvatapahtuma, joka käydään internetverkossa ja jonka tarkoituksena on löytää piilossa olevaa luomistaitoa eri puolilta maailmaa. Kuvittajat ja globaalinen yleisö pystyvät täten yhdessä jakamaan syvällisissä lyhytelokuvaproduktioissa esitetyn perimmäisen sanoman ja puhtaan luomiskyvyn. Tämän vuonna 2005 perustetun lyhytelokuvafestivaalin nettisivustolta voi katsella lyhytelokuvia ilmaiseksi. Tapahtuman palkintoseremonia pidetään vuosittain Tokiossa, Japanissa.
Vuoden 2008 CON-CAN Movie Festival on parhaillaan käynnissä ja sen palkintojenjakotilaisuus on marraskuun puolivälissä 2008.
Historia

CON-CAN Movie Festival –tapahtuman on ideoinut Mashiro Yoshino, Media Research, Inc.:n pääjohtaja. Se on japanilainen IT-konsultointi-, käännös-, kustannus- ja mediataidefirma. Media Research, Inc. aloitti CON-CAN Movie Festival –tapahtuman netissä vuonna 2005. Nimi CON-CAN tulee japanin kielestä (魂観). CON （魂）tarkoittaa sielua ja CAN （観）arvostavaa yleisöä.
Ensimmäinen CON-CAN Movie Festival pidettiin vuonna 2005 kansainvälisenä online-lyhytelokuvafestivaalina. Palkintotyyppejä oli kaksi: toinen tyyppi oli Audience Award, yleisöpalkinto, josta päättivät katsojat, ja toinen Grand Prix –palkinto (paras lyhytelokuva) sekä kaksi Tamashii-palkintoa (tuomariston erikoispalkintoa), joista päätti CON-CAN –kansainvälinen tuomaristo. Kilpailuun lähetettiin 151 lyhytelokuvaa 25:stä eri maasta. CON-CAN on sittemmin laajentunut ja vuonna 2008 siihen osallistui yli 550 hanketta yli 50:stä eri maasta.
Valintaprosessi

Kun kilpailuun osallistumisen määräaika umpeutuu, alkaa elokuvien valintaprosessi. CON-CAN:in ohjelmointiosasto on vastuussa elokuvien alustavasta seulonnasta. Kaikista lähetetyistä elokuvista 80 parasta valitaan elokuvafestivaaliin ja näiden ohjaajille lähetetään siitä tieto sähköpostitse.
Tämän jälkeen elokuvafestivaali jakaantuu kahteen osaan. Osa 1): Ensimmäisen arvostelukierroksen läpäisseet 80 elokuvaa joutuvat kotimaisen (japanilaisen) tuomariston tutkittaviksi. Tämä tuomaristo valitsee 20 parasta elokuvaa ehdolle lopullista arvosteluprosessia varten. Viimeisellä arvostelukierroksella CON-CAN:in henkilökunnan valitsema kansainvälinen tuomaristo valitsee kolme parasta ehdokasta Grand Prix –palkintoa (paras lyhytelokuva) ja kahta Tamashii-palkintoa (tuomariston erikoispalkintoa) (2) varten. Sekä Grand Prix –palkinnon että kahden Tamashii-palkinnon voittajille kustannetaan matka Tokioon palkintojenjakotilaisuuteen. Palkintojenjakotilaisuuteen osallistuu silmäätekeviä henkilöitä sekä elokuvateollisuudesta että tiedotusvälineistä.
Osa 2): 80 alustavasti valittua elokuvaa jaetaan neljään ryhmään. Kutakin ryhmää esitellään itsenäisesti CON-CAN:in nettisivustolla. Rekisteröityneet äänestäjät voivat tällöin katsella elokuvia ja animaatioita ilmaiseksi, arvostella ja kommentoida niitä. Elokuva, joka saa parhaimman arvosanan jokaisessa kategoriassa, on Audience Award –palkinnon voittaja.
Palkinnot > Grand Prix – Palkinnon Voittajat

| Year | Movie | Director | Nationality of Director (at time of movie's release) |
| --- | --- | --- | --- |
| 2007 | The Pond | Huang Ying | China |
| 2006 (October) | Gospel of The Creole Pig | Michelange Quay | France |
| 2006 (April) | Perkele | Arto Tuohimaa | Finland |
| 2005 |  Ohayo | Shinya Okada | Japan |
Palkinnot > Tamashii - Palkinnon Voittajat

| Year | Movie | Director | Nationality of Director (at time of movie's release) |
| --- | --- | --- | --- |
| 2007 | Nasja | Rios Guillermo | Spain |
| 2007 | Shift in Perception | Dan Monceaux | Australia |
| 2006 (October) | Broad Day | Rajeev Ahuja | India |
| 2006 (October) | Love Me or Leave me Alone | Duane Hopkins | United Kingdom |
| 2006 (April) | The Chamber | Yu Seock-hyun | Republic of Korea |
| 2006 (April) |  Sister | Daniel Mulloy | United States |
| 2005 |  Demon | Irina Evteeva | Russia |
| 2005 | Djamel's Eyes | David Casals-Roma | Spain |
Palkinnot > Audience Award – Palkinnon Voittajat

| Year | Movie | Director(s) | Nationality of Director(s) (at time of movie's release) |
| --- | --- | --- | --- |
| 2007 | 4 1/4 | Aundre Johnson | United States |
| 2007 | A Shift in Perception | Dan Monceaux | Australia |
| 2007 | The Clearing | Pedro Touceda | Spain |
| 2007 | The Spirit Child | Elinor Geller | United Kingdom |
| 2006 (October) |  Crash | Umut Aral | Turkey |
| 2006 (April) | Sister | Daniel Mulloy | United Kingdom |
| 2005 | Hair Sapiens | Tsuyoshi Nakakuki | Japan |
| 2005 |  Out of Time | Blake Ritson   Dylan Ritson | United Kingdom |
Tuomaristo > Neljäs CON-CAN Movie Festival

Jukka-Pekka Laakso (Chairman of the Tampere Film Festival)
Chihong (Lecturer at the Beijing Film Academy)
Vincent Malausa (Film Critic for Les Cahiers du Cinéma)
Tapan Sinha (Film Director for the Bengali film industry)
Chris Fujiwara (Film Critic)
Tuomaristo > Kolmas CON-CAN Movie Festival

Jean-Michel Frodon (Journalist, Film Critic and Cinema Historian)
Masahiro Kobayashi (Film Director in Japan)
Jukka-Pekka Laakso (Chairman of the Tampere Film Festival)
Dennis Lim (Film Critic and Film Editor for Village Voice)
Amir Naderi (Film Director in Iran/USA)
Tuomaristo > Toinen CON-CAN Movie Festival

Babak Payami (Film Director in Iran/Canada)
Dennis Lim (Film Critic and Film Editor for Village Voice)
Hou Hsiao Hsien (Film Director in Taiwan)
Jean-Michel Frodon (Journalist, Film Critic and Cinema Historian)
Jukka-Pekka Laakso (Chairman of the Tampere Film Festival)
Peter Millynn (Production Executive at the Australian Film Television and Radio School)
Teruyo Nogami (Production Manager of Kurosawa Production Co. (Japan))
Tuomaristo > Ensimmäinen CON-CAN Movie Festival

Babak Payami (Film Director in Iran/Canada)
Dennis Lim (Film Critic and Film Editor for Village Voice)
Fei Zhao (Professor at the Beijing Film Academy)
Jean-Michel Frodon (Journalist, Film Critic and Cinema Historian)
Jukka-Pekka Laakso (Chairman of the Tampere Film Festival)
Peter Millynn (Production Executive at the Australian Film Television and Radio School)
Shoichiro Sasaki (Director of Audio and Visual Images)